বাংলায় কথা বললে হেনস্থা হতে হচ্ছে, অমিত শাহকে চিঠি লিখলেন এই সাংসদ

ওয়েবডেস্ক- বাংলাভাষী পরিযায়ী শ্রমিকদের (Migrant workers) হেনস্থা অভিযোগে সরব তৃণমূল কংগ্রেস। কি সেই অভিযোগ? বাংলা, দিল্লি, গুজরাত, মহারাষ্ট্র, ওড়িশায় বাংলা ভাষায় কথা বললে হিংসা নির্যাতনের শিকার হতে হচ্ছে পরিযায়ী শ্রমিকদের। কোথাও আবার বৈষম্যের শিকারও হতে হচ্ছে তাদের। এবার এই নিয়ে ফের সরব হলেন পশ্চিমবঙ্গ পরিযায়ী শ্রমিক কল্যাণ বোর্ডের চেয়ারম্যান, তৃণমূলের রাজ্য সভার সাংসদ সামিরুল ইসলাম (Chairman of the West Bengal Migrant Workers Welfare Board and Trinamool Rajya Sabha MP Samirul Islam) ।

সাংসদ সামিরুল ইসলাম জানিয়েছেন, বাংলা ভাষী শ্রমিকদের উপর কোনও ব্যবস্থা নেওয়ার আগে, তাদের উপর নির্যাতনের দিকটি যেন খতিয়ে দেখা হয়। পাশাপাশি তাদের প্রাপ্য সম্মান ও সাংবিধানিক অধিকার যেন তারা পান। এই মর্মে স্বরাষ্ট্রমন্ত্রী অমিত শাহকে (Amit Shah) চিঠি লিখলেন সাংসদ।

আরও পড়ুন- এবার আরব সাগরে মহড়া শুরু ভারতীয় নৌ-বাহিনীর

উল্লেখ্য, দেশের বিভিন্ন প্রান্তেই পরিযায়ী শ্রমিকদের উপর হেনস্থার অভিযোগ আগেও উঠেছে। কোথাও বেশি কাজ করিয়ে পর্যাপ্ত পারিশ্রমিক না দেওয়া আবার কোথাও নানাভাবে নির্যাতনের শিকার হতে হয়েছে তাদের। আবার কোথাও মারধর থেকে গালিগালাজের শিকার হতে হয়েছে। এবার বাংলা ভাষায় কথা বলা নিয়ে পরিযায়ী শ্রমিকদের উপর নির্যাতনের খবর সামনে এল, যা নিয়ে সরব হল তৃণমূল কংগ্রেস। পেটের টানে ভিন রাজ্যে কাজে গিয়ে নানাভাবেই হেনস্থা শিকার হতে হচ্ছে তাদের। যা কাম্য নয়।

এবার স্বরাষ্ট্রমন্ত্রী কাছে তিন পাতার চিঠি লিখে সমাধান চাইলেন সাংসদ সামিরুল ইসলাম। তাঁর ওই চিঠিতে অভিযোগ, বাংলাভাষী পরিযায়ী শ্রমিকদের উপর নির্যাতন করা হচ্ছে। গুজরাত, মহারাষ্ট্র, ওড়িশার মতো বিজেপি শাসিত রাজ্যেই এই নির্যাতনের শিকার বেশি হতে হচ্ছে। তাঁদের মজুরি এবং আধার কার্ড–সহ নানা পরিচয়পত্র কেড়ে নেওয়া হচ্ছে। এগুলির বিরুদ্ধে পদক্ষেপ করুক কেন্দ্র।

উল্লেখ্য, করোনার সময় থেকেই পরিযায়ী শ্রমিকদের জীবনে বিপর্যয় নেমে আসে। তখন থেকেই পরিযায়ী শ্রমিকদের পাশে দাঁড়িয়েছেন বীরভূমের তৃণমূল কংগ্রেস নেতা সামিরুল ইসলাম। এখন রাজ্যসভার সাংসদ হওয়ার পরও সেই লড়াই চালিয়ে যাচ্ছেন তিনি।

দেখুন ভিডিও-